Ustna voda  a pasta
Dobrý deň ,
chcem sa spýtať akú zubnú pastu a ustnú vodu   by ste odporúčili pre tehotné a dojčiace matky..
Ďakujem pekne.
Dobrý deň,
ďakujeme za Vašu otázku.
Prípravky, ktoré sú určené na bežnú starostlivosť o ústnu dutinu, nemajú zvyčajne obmedzenie použitia počas tehotenstva. Dôležité je zamerať sa na správnu ústnu hygienu, keďže tehotenstvo predstavuje riziko hromadenia zubného povlaku a existuje aj vyššie riziko tvorby zubného kazu. Vhodné je používať mäkkú zubnú kefku, dôkladne čistiť medzizubné priestory. Vzhľadom ku zvýšenému riziku vzniku zubného kazu je odporúčané používanie zubných pást s obsahom fluoridov. Odborníkmi často odporúčaná zubná pasta je
Curaprox enzycal
. Fluorid sodný posilňuje zubnú sklovinu a po čistení zvyšuje jej odolnosť voči pôsobeniu kyselín. Taktiež zubnú sklovinu remineralizuje, vrátane miest, ktoré sú čiastočne poškodené kyselinami. Navyše minimalizuje narastanie množstva škodlivých baktérií, ktoré môžu viesť k zubným kazom a zápalom. Obsahuje výlučne také prírodné zložky, ktoré neškodia telu, enzýmy, ktoré posilňujú ochrannú funkciu slín a prirodzeného imunitného systému a neobsahujú škodlivé zložky ako SLS, triclosan a plastové častice. Taktiež sa odporúča používať akúkoľvek ústnu vodu bez obsahu alkoholu.
Prajem pekný zvyšok dňa.
S pozdravom
PharmDr. Veronika Kiabová